ზაზა ცოტნიაშვილი
ზაზა ცოტნიაშვილი (დ. 26 ივლისი, 1971, ცხინვალი, საქართველო) – საქართველოს განათლების მეცნიერებათა აკადემიის აკადემიკოსი, რომუალდო დელ ბიანკოს საერთაშორისო ფონდის პოლიტიკური ექსპერტი, ფილოლოგიის მეცნიერებათა დოქტორი, პროფესორი, ყოფილი ცხინვალის სახელმწიფო და ყოფილი გორის სახელმწიფო უნივერსიტეტების გაერთიანების შედეგად ჩამოყალიბებული სსიპ გორის უნივერსიტეტის რექტორი 2007-2010 წლების განმავლობაში, ცხინვალის სახელმწიფო უნივერსიტეტის რექტორი 2006-2007 წლებში. 2010 წლის 1 ოქტომბრიდან საქართველოს დავით აღმაშენებლის სახელობის უნივერსიტეტის სრული პროფესორი. ზაზა ცოტნიაშვილი არის 3 მონოგრაფიის, 40-მდე სამეცნიერო სტატიის, ორას ათეულზე მეტი პუბლიცისტური წერილის ავტორი, ეწევა ნაყოფიერ მთარგმნელობით საქმიანობას. კითხულობს სალექციო კურსებს ფოლკლორში, ქართული ლიტერატურის ისტორიაში, ჟურნალისტიკის ისტორიაში, პოლიტიკური კონფლიქტების ანალიზში და მენეჯმენტის საფუძვლებში. ფლობს ქართულ, რუსულ, ინგლისურ, გერმანულ და ოსურ ენებს.